ורד שנבל

ורד שנבל (נולדה ב-21 באפריל 1973) היא סופרת ישראלית.

ביוגרפיה 
שנבל נולדה בתל אביב וגדלה ברעננה. למדה בתיכון אוסטרובסקי. בשירותה הצבאי הייתה מדריכת אימון גופני בחיל האוויר. בוגרת בית הספר "כותרת" לעיתונאות ותקשורת, ובעלת תואר ראשון משולב במדעי החברה והרוח מהאוניברסיטה הפתוחה.

לאחר סיום לימודיה האקדמאים החלה לעסוק בתחומי העיתונות והכתיבה, ובהמשך עסקה בכתיבה מגזינית בפלטפורמות שונות.

שנבל החלה את דרכה העיתונאית ככתבת מוניציפלית בעיתון תל אביב. משם המשיכה לאתר תפוז אנשים בתפקיד עורכת משנה, ובהמשך התמנתה לסגנית עורכת מגזין עולם האישה.

בינואר 2002 עברה להתגורר בניו יורק, ושם המשיכה לעסוק בכתיבה מגזינית (שימשה ככתבת מגזין "עולם האשה" בניו יורק) ובמקביל החלה לעסוק בעולם הטלוויזיה, לייצר תסריטים ולפתח רעיונות לתוכניות.

כששבה לארץ כתבה גם למגזינים "מנטה" ו"אטמוספירה". במקביל, נחשפה לעולם הטלוויזיה בעקבות סדרות דרמה שיצרה ופיתחה. בנוסף, החלה לכתוב טור אישי במגזין טיים אאוט ילדים.

ביולי 2013, יצא לאור רומן הביכורים שלה "עכשיו אפשר להתחיל". הוא החל כרעיון לתסריט. הרומן מבוסס על הבלוג הפופולרי "אלוהים יודע איך – הבלוג של מילי", שפורסם במשך שלוש שנים באתר "סלונה".

את הבלוג "אלוהים יודע איך", החלה לכתוב שנבל לפני שלוש שנים, בתקופה לא פשוטה בחייה. היא חזרה ממגורים בניו יורק עם משפחתה, והתפרנסה מעיתונות. "הייתי הרבה שנים סגנית עורכת של 'עולם האישה', ותוך כדי הכתיבה והחיפוש העצמי, עלה בי הרעיון לכתוב על אישה שביום שהיא מתגרשת - מגלה שהיא בהיריון. הרומן זכה להצלחה רבה ותורגם לאנגלית.

ספרה השני, "בית הקפה של נורה אפרון", יצא לאור ב-2016. במרכזו שני ישראלים המתגוררים בניו יורק ונפגשים במקרה.

שנבל מתגוררת ברמת השרון. נשואה לירון שנבל, ואמא לשלושה.

ספריה 
 עכשיו אפשר להתחיל, אור יהודה: כנרת, זמורה-ביתן, 2013
 בית הקפה של נורה אפרון, אור יהודה: כנרת, זמורה-ביתן, 2016
 בלגן נפלא, אור יהודה: כנרת, זמורה-ביתן, 2018
גרפיטי, אור יהודה: כנרת, זמורה-ביתן, 2020

קישורים חיצוניים 

 רשימת הפרסומים של ורד שנבל באתר הספרייה הלאומית
 כתבות מאת ורד שנבל באתר טיים אאוט
 
 פוסט על הספר "בית הקפה של נורה אפרון" בבלוג חי תרבות
 כתבה של ורד שנבל ב ynet ספרים, "הכי זוהר שיש: ספרים ניו יורקיים על הסכין"

הערות שוליים 

סופרות ישראליות
סופרים ישראלים
בוגרות תיכון אוסטרובסקי
בוגרי תיכון אוסטרובסקי
עיתונאיות ישראליות
עיתונאים ישראלים
סופרות כותבות עברית
סופרים כותבי עברית
בוגרות האוניברסיטה הפתוחה
בוגרי האוניברסיטה הפתוחה
בוגרי כותרת - בית ספר לעיתונאות ולתקשורת
רמת השרון: אישים
בלוגרים ישראלים
בלוגריות ישראליות
ישראליות שנולדו ב-1973
ישראלים שנולדו ב-1973